OzLabs/hebrew-wiki-articles huggingface dataset:
משחק רביעיות

משחק רביעיות לציון 100 שנה לתל אביב. בקלפים המצולמים דימויים הקשורים לאמנות פלאסטית בתל אביב
משחק רביעייה
משחק רביעיות או משחק רביעייה הוא משחק קלפים לילדים המכיל 28 קלפים או יותר. המשחק הומצא בהולנד, ובמקור נקרא "Kwartet". הקלפים מחולקים לרביעיות בנושאים שונים. מטרת המשחק היא להשלים רביעיות לפי נושא המשחק. אפשר גם לשחק עם קלפים רגילים כאשר לכל מספר יש ארבע צורות, ובלי ג'וקר.

כהכנה למשחק מחלקים לכל שחקן ארבעה קלפים וקובעים את סדר השחקנים.

לכל שחקן ישנה זכות לדרוש קלף משחקנים שונים באותו התור אם לא זכה לשלילה. יש המתירים לדרוש רק קלף השייך לרביעייה שלשחקן עצמו יש לפחות נציג אחד שלה, ויש המתירים לדרוש כל קלף, גם אם השחקן אינו מחזיק בנציג אחד מהרביעייה. לעיתים מותר לדרוש רק קלף אחד בתור, ולעיתים מותר לדרוש קלפים בזה אחר זה כל עוד השחקן לא נענה בשלילה. לשחקן אסור לשקר - אם דרשו ממנו קלף שיש לו, הוא חייב לתת אותו. המנצח הוא זה שהצליח להשלים את המספר הגדול ביותר של רביעיות.

בכל שלב יכול (או חייב, כתלות בגרסה) שחקן המחזיק בארבעת חלקיה של רביעייה להניחה גלויה על השולחן.

כאשר מספר הקלפים של שחקן מתחת לארבעה קלפים, חובתו לקחת מהקופה קלפים עד שימלאו לו ארבעה.

למשחק, המשלב לימוד וחוויית משחק, יש גרסאות רבות הנבדלות בציורים על הקלפים בהתאם גם בכמות הקלפים (למשל, משחק רביעייה בנושא חודשי השנה מכיל 48 קלפים).

לרביעיות יש וריאציות רבות כגון, רביעיות מכוניות, רביעיות צבעים, רביעיות ארצות. קיימים משחקי רביעיות בעלי מטרות חינוכיות, כגון לימוד סיפורי התנ"ך

==קישורים חיצוניים==

*[https://web.archive.org/web/20070929141345/http://www.hevre.co.il/images/photos/620277_224511.JPG משחק רביעיות בנושא ספרים וסופרים] חלק מקלפי המשחק
* 

==הערות שוליים==

קטגוריה:משחקי קלפים
קטגוריה:משחקי ילדים

it:Gioco delle famiglie
פעולה בינארית

הפעולה <math>\circ</math> לוקחת שני איברים <math>x,y</math> ומחזירה איבר חדש <math>x \circ y</math>

פעולה בינארית (או אופרטור בינארי) היא פעולה מתמטית המתבצעת בין שני איברים בקבוצה (לא בהכרח שונים זה מזה).

== הגדרה פורמלית ==
פעולה בינארית על קבוצת איברים היא פונקציה מזוגות סדורים של אברי הקבוצה אל הקבוצה, ובסימון מתמטי: עבור הקבוצה <math>S</math>, פעולה בינארית היא פונקציה <math>f</math> מהמכפלה הקרטזית של הקבוצה בעצמה, אל הקבוצה: <math>f: S\times S \to S</math>. לעיתים <math>f</math> היא פונקציה חלקית, לדוגמה: לא ניתן לחלק באפס.

פעולות בינאריות הן הבסיס למבנים אלגבריים הנחקרים במסגרת האלגברה המופשטת. מבנים העוסקים בפעולות בינאריות הם חבורה, חוג, שדה ועוד.
פעולה בינארית מסומנת פעמים רבות בין שני האיברים שעליהם היא פועלת, למשל, אופרטור החיבור <math>+</math> נכתב <math>a+b</math>, ולא בכתיב הפונקציונלי <math>+(a,b)</math>.
לפעולות בינאריות על קבוצות סופיות יש טבלת פעולה.

== תכונות ==
פעולות בינאריות הן פעמים רבות קומוטטיביות או אסוציאטיביות. פעמים רבות יש בהן איבר אדיש ואיבר הופכי. נדגים מושגים אלה באמצעות פעולה שנסמנה <math>\star</math> הפועלת על קבוצה <math>S</math>:
* פעולה המקיימת <math>x \star y = y\star x</math> לכל <math>x,y\in S</math> נקראת פעולה חילופית (קומוטטיבית).
* פעולה המקיימת <math>(x \star y) \star z = x \star (y \star z)</math> לכל <math>x,y,z\in S</math> נקראת פעולה אסוציאטיבית (כלומר מקיימת את חוק הקיבוץ).
* אם קיים איבר <math>e\in S</math> אשר מקיים לכל <math>x\in S</math> את התנאי <math>x \star e = e\star x =x</math> אז הוא נקרא איבר אדיש (או נייטרלי) כלפי הפעולה. לפי ההקשר, איבר אדיש יכונה איבר יחידה או איבר האפס, ויסומן ב־<math>1</math>, ב־<math>0</math>, ב־<math>e</math> או ב־<math>I</math>.
* אם קיים איבר אדיש <math>e</math> לפעולה, אז איבר ההופכי לאיבר <math>x\in S</math> הוא איבר <math>y \in S</math> שמקיים <math>x\star y = y\star x =e </math>. האיבר ההופכי מסומן לרוב ב־<math>x^{-1}</math> או ב־<math>-x</math>.

== דוגמאות ==
ארבע פעולות החשבון (חיבור, חיסור, כפל וחילוק) הן פעולות בינאריות מוכרות וידועות. גם כפל מטריצות הוא פעולה בינארית. שרשור מחרוזות, כלומר פעולה שלוקחת שתי מחרוזות של תווים ומצמידה אותן זו לזו, היא דוגמה נוספת לפעולה בינארית.

בלוגיקה בוליאנית נפוץ השימוש בפעולות בוליאניות בינאריות: או, וגם, XOR, NAND, NOR ו-XNOR.

== ראו גם ==
* פעולה אונארית

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:תורת הקבוצות
קטגוריה:יחסים מתמטיים
פעולה אונארית

במתמטיקה, פעולה אונארית (או אופרטור אונארי) היא פעולה המתבצעת על איבר בקבוצה, ותוצאתה היא איבר בקבוצה. בניסוח פורמלי יותר: פעולה אונארית היא פונקציה מהקבוצה אל עצמה. פעולה אונארית על קבוצה <math>\ S</math> היא הפונקציה <math>\ f: S \to S</math>.

דוגמאות לפעולות אונאריות:
* בקבוצת המספרים הממשיים, מינוס היא פעולה אונארית הנותנת לכל מספר את המספר ההופכי לו תחת הפעולה הבינארית חיבור.
* הוצאת שורש ריבועי היא פעולה אונארית בקבוצת המספרים הממשיים האי-שליליים.
* פעולת השלילה הלוגית נותנת לכל טענה לוגית את הטענה ההפוכה לה. לטענה "גשם יורד בחוץ", למשל, השלילה הלוגית מתאימה את הטענה "גשם אינו יורד בחוץ".
* כתב הסתרים הקרוי "כתב אתב"ש" מתאים לכל אות באלפבית אות שמרחקה מהקצה השני של האלפבית שווה למרחק האות הנתונה מהקצה האחד (כלומר לאות א' מתאימה האות ת', לאות ב' מתאימה האות ש' וכו').
* בקבוצת המספרים המרוכבים, הצמוד המרוכב.

==ראו גם== 
*פעולה בינארית
==קישורים חיצוניים==

* 

*
קטגוריה:יחסים מתמטיים
קבוצה בת מנייה

בתורת הקבוצות, קבוצה בַּת מְנִיָּה היא קבוצה שקיימת פונקציה חד־חד ערכית ממנה לקבוצת המספרים הטבעיים. קבוצה בת־מנייה היא סופית, או קבוצה אינסופית שעוצמתה אָלֶף אֶפֶס (<math>\aleph_0</math>). על קבוצה כזו נאמר שהיא נמצאת בהתאמה לקבוצת המספרים הטבעיים. לכן, ניתן לסדר את איבריה בסדרה, ללא חזרות. לדוגמה, קבוצת המספרים הרציונליים וקבוצת המספרים האלגבריים, הן בנות־מנייה. לעומת זאת, קבוצת המספרים הממשיים היא קבוצה שאינה בת־מנייה. כל קבוצה אינסופית שאפשר לסדר את איבריה בסדרה, ואפילו עם חזרות, היא בת־מנייה (לפי משפט קנטור-שרדר-ברנשטיין). עובדה זו נדרשת בהוכחה של טענות יסודיות כמו שאיחוד קבוצות בן מנייה, גם הוא בן מנייה.

== דוגמאות ==
סידור אפשרי של הזוגות בהוכחתו של גאורג קנטור
להלן הוכחת גאורג קנטור שקבוצת הזוגות של מספרים טבעיים היא בת־מנייה:

נסדר את הזוגות באופן הבא; ראשית יבוא (1,1), אחריו (1,2) ו-(2,1), אחר-כך שלושת הזוגות <math>(i,j)</math> שסכום הקואורדינטות שלהם <math>i+j=4</math>, אחר-כך ארבעת הזוגות שסכום הקואורדינטות שלהם 5, וכן הלאה. (הזוגות <math>(i,j)</math> שסכומם <math>n</math> מסודרים לפי הערך של <math>i</math>, מהקטן לגדול). הרשימה כוללת כל זוג של מספרים טבעיים, ולכן אוסף הזוגות בן מנייה. להתאמה שבהוכחה קוראים פונקציית זיווג.
מן ההוכחה הזו נובע למשל שאוסף המספרים הרציונליים (החיוביים) הוא בן מנייה: יש פונקציה מן הזוגות של מספרים טבעיים המכסה את כל המספרים הרציונליים, <math>(i,j) \mapsto \frac{i}{j}</math>. בדרך זו מתקבל כל מספר רציונלי יותר מפעם אחת (ולמעשה אינסוף פעמים) - אם רוצים ליצור רשימה שבה כל רציונלי יופיע פעם אחת, אפשר לדלג על זוגות <math>(i,j)</math> שאינם זרים; כפי שהוסבר לעיל, ההוכחה תקפה גם ללא השיפוץ הזה.

הטיעון של קנטור מראה שכל מכפלה קרטזית <math>A \times B</math> של קבוצות בנות־מנייה, גם היא בת־מנייה. באינדוקציה נובע שאם <math>A</math> קבוצה בת־מנייה, אז לכל <math>k</math> טבעי הקבוצה <math>A^k</math> גם היא בת־מנייה. יתרה מזו, גם איחוד של מספר בן מנייה של קבוצות, שכל אחת מהן בת־מנייה, הוא בן מנייה.

הקבוצה <math>\cup_{k=1}^{\infty} \mathbb{N}^k</math> היא קבוצה בת־מנייה. בניסוח אחר, קבוצת כל הסדרות הסופיות של מספרים טבעיים היא בת־מנייה. אלא שיש קבוצות גדולות יותר: משיטת האלכסון של קנטור יוצא שקבוצת כל הסדרות בנות המנייה של מספרים טבעיים (ואפילו של המספרים 0 ו-1) היא גדולה מכדי להיות בת־מנייה. מכיוון שכך, גם קבוצת המספרים הממשיים אינה בת־מנייה.

==ראו גם==
* הוכחת האי-מנייה הראשונה של קנטור

==קישורים חיצוניים==

* 
* 	

קטגוריה:ערכים שבהם תבנית בריטניקה אינה מתאימה
קטגוריה:תורת הקבוצות
קטגוריה:אינסוף
וייטקונג

וייטקונג (VC) הוא הכינוי שניתן בארצות הברית לארגון "החזית הלאומית לשחרור דרום וייטנאם" (NLF), שהוקם ב-1960 ולחם יחד עם צפון וייטנאם נגד דרום וייטנאם והצבא האמריקני במהלך מלחמת וייטנאם, במטרה לאחד את וייטנאם בשלטון קומוניסטי. משמעות הביטוי "וייטקונג" בשפה הווייטנאמית - "קומוניסטים וייטנאמים".

הארגון הוקם כגוף עצמאי לחלוטין, אך בעקבות הסלמת המלחמה נגד הצבא האמריקני נקלטו בו קצינים רבים מצבא צפון וייטנאם, והחל ביניהם שיתוף פעולה הדוק. הארגון נתמך על ידי ממשלת הצפון, התמקד בלחימה זעירה (גרילה) בתוך דרום וייטנאם, והפעיל תשתית של משתפי פעולה בכפרים. לוחמי הארגון לבשו ביגוד אזרחי ופעלו בקרב האוכלוסייה האזרחית, במטרה להקשות על הצבא האמריקני לאתר אותם ולפגוע בהם.

התחמושת והאספקה ללוחמי הווייטקונג הגיעו מצפון וייטנאם בשיירות שעברו ב"נתיב הו צ'י מין", דרך הג'ונגלים ובשטח קמבודיה. בנוסף לכך נחפרה רשת של מנהרות ברחבי דרום וייטנאם, שבהן התחבאו אנשי הווייטקונג לאחר התקפותיהם.

ב-30 בינואר 1968 השתתפו לוחמי הווייטקונג במתקפת הטט שהובילה צפון וייטנאם, ואשר כללה התקפות גרילה על כל מחוזות דרום וייטנאם.

אחרי נסיגת האמריקנים מסייגון בשנת 1975 וכיבושה בידי הצפון, הארגון שלט בדרום וייטנאם עד לאיחודה הרשמי עם הצפון הקומוניסטי בשנת 1976.

== יחידות עיקריות ==
לוחם וייטקונגי נושא רובה [[AK-47 (התמונה צולמה במהלך חילוף שבויי מלחמה)]]
* חיל השחרור - הכוח הלוחם העיקרי. אורגן במסגרות גדודיות, והיה חמוש בנשק מתקדם מתוצרת ברית המועצות וסין.
* מיליציות מקומיות – יחידות תשתית שפעלו באזורים מוגדרים. חלק מחיילי המיליציות גויסו באופן חלקי לתפקידי משמר, קישור, מודיעין, העברת אספקה ועוד. ביחידות אלה הושם דגש על חינוך פוליטי, ובמסגרתו נערכו כנסים בהם נאמו מפקדי וייטקונג וראשי הארגון.
* צבא הפעילים – אזרחים הפעילים בזרוע המדינית בתפקידי גבייה, פיקוח, ארגון וגיוס. כל הפעילים היו חברי המפלגה הקומוניסטית של דרום וייטנאם.

== ראו גם ==
* מלחמת וייטנאם
* צפון וייטנאם
* דרום וייטנאם

==קישורים חיצוניים==

* 
*סא"ל אלעד אדרי, "[https://web.archive.org/web/20200222224130if_/http://maarachot.idf.il/PDF/FILES/9/114319.pdf הערכת החסר המודיעינית של ארגון הווייטקונג והשפעתה על ההפתעה האמריקנית במתקפת טט"], הוצאת מערכות, גיליון 480–482
*רס"ן (מיל') קובי סגל, [https://web.archive.org/web/20200222224130if_/http://maarachot.idf.il/PDF/FILES/0/114320.pdf "סוד התבוסה האמריקנית בווייטנאם"], הוצאת מערכות, גיליון 480- 481
*רס"ן גיל כהן, [https://web.archive.org/web/20200222224130if_/http://maarachot.idf.il/PDF/FILES/1/114321.pdf "בין מתקפת טט בווייטנאם למלחמת לבנון השלישית והשפעותיה על ההספקה לכוחות"], הוצאת מערכות, גיליון 480- 481
*סגן אלוף גדעון שרב וד"ר טל טובי, [https://www.buzzsprout.com/936223/3134158 הקמת הוייטקונג ואופי המערכה הצבאית מולו] (פודקאסט), 23 במרץ 2020
* 

==הערות שוליים==

קטגוריה:מלחמת וייטנאם
קטגוריה:וייטנאם: צבא וביטחון
אלגברה מופשטת

אלגברה מופשטת היא ענף של האלגברה שבמסגרתו מוגדרים ונחקרים מבנים אלגבריים כגון שדות, חבורות וחוגים. הענף נקרא כך כדי להבדילו מהאלגברה הבסיסית, הנלמדת בבתי ספר, שעוסקת במניפולציות טכניות של ביטויים ונוסחאות מתמטיות במספרים ממשיים ומרוכבים.

תחום חשוב באלגברה מופשטת הוא אלגברה ליניארית, שחוקרת את תכונותיהם של וקטורים, מרחבים וקטוריים, מטריצות, העתקות ליניאריות ומערכות של משוואות ליניאריות.

== היסטורית ==
מבחינה היסטורית, המבנים הנחקרים באלגברה מופשטת צצו לרוב לראשונה בתחומים אחרים, ובמסגרת האלגברה זכו לאקסיומטיזציה מדויקת, ותכונותיהם נלמדו לעומק. הענף החל להתפתח באופן עצמאי במאה ה-19 כאשר מתמטיקאים החלו לפתח יצירים מתמטיים, שאינם מספרים (כגון קווטרניונים, וקטורים, מטריצות, חבורות ועוד), והוא הפך לענף המרכזי של האלגברה במאה ה-20 כאשר מגוון המקרים עבר איחוד לתיאור מערכות אלגבריות באופן אקסיומטי או כבניה ממערכות אחרות. היה זה שינוי בהבנת האלגברה מתחום העוסק בעיקר בפתרון של משוואות פולינומיות לתחום העוסק במבנים מופשטים המכונים מבנים אלגברים. ספר הלימוד הראשון, שתיאר את האלגברה באופן החדש היה ספרו של ואן דר וארדן (van der Waerden) אלגברה מודרנית, שיצא בשנת 1930.

היתרון שבשיטת עבודה זו, הוא היכולת להשיג תוצאות כלליות, שתהיינה תקפות למקרים רבים, על ידי התייחסות למספר תכונות בסיסיות המשותפות לכל אותם מקרים, תוך הזנחת המידע שאינו חיוני. לדוגמה, התהליך שבו נבנים המספרים הרציונליים מתוך המספרים השלמים הוא למעשה מקרה פרטי לבנייה של שדה שברים מתוך חוג, ולכן ניתן לחזור עליו לכל חוג שמקיים מספר תכונות נפוצות.

שם התחום מגיע מההפשטה שמתבצעת לעצמים הנחקרים במסגרתו – רוב תכונותיהם מוזנחות, ומתייחסים אך ורק למספר תכונות בסיסיות – "אקסיומות", שמהן מופק המידע על העצמים. לאחר מכן, כל עצם מתמטי שניתן להוכיח כי הוא מקיים את האקסיומות, יקיים את כל התכונות שנמצא שנובעות מאותן אקסיומות.

==קישורים חיצוניים==

* 
* Thomas W. Judson, [http://abstract.ups.edu/ Abstract Algebra: Theory and Applications]
* Edwin H. Connell, [http://www.math.miami.edu/~ec/book/ Elements of Abstract and Linear Algebra]
* 
* 
* 

קטגוריה:אלגברה
אמנות ASCII

תמונת [[זברה באמנות ASCII]]
אותה התמונה במקור, מודפסת בשחור על נייר לבן, לפני הפיכתה לנגטיב
סדרה ב' של השקל החדש. דיוקנאות האישים בסדרה זו עוצבו מאותיות ראשי התיבות של שמם.]]
הדפסת תמונה על ידי תווים מיוחדים, לפני עידן מדפסות גרפיקה

אמנות ASCII היא צורת אמנות ממוחשבת, בה משתמשים בתווי ASCII כדי ליצור ציורים שונים ולהציג תמונות ופריטי גרפיקה אחרים.

את אמנות ה-ASCII, המשתמשת ב-95 התווים הדפיסים הקיימים בקוד זה, ניתן ליצור באמצעות עורך טקסט פשוט ופרימיטיבי ולשמור כקובץ טקסט. כך אכן יצרו אומני ה-ASCII הראשונים את יצירותיהם. היות שהשיטה מתבססת על אלמנט בסיסי וראשוני בתחום המחשבים (הצגת תווים על מסך), החלה אמנות ה-ASCII את דרכה ממש במקביל להתפתחות המחשבים האישיים.

השיטה מנצלת את העובדה שתווי ASCII מיוצגים לרוב בעזרת גופן ברוחב אחיד, מה שמקל על העיצוב ומאפשר אחידות של הציור בין מחשבים ומערכות שונות.

כיום זמינות תוכנות רבות המקלות על יצירת אמנות ה-ASCII, זאת באמצעות אוטומציה של בחירת ומיקום התווים השונים. תוכנות אחרות מסוגלות לעבד תמונה רגילה (מפת סיביות, Bitmap) לתמונת ASCII.

אמנות ASCII נפוצה במיוחד בחתימות הממוחשבות של משתמשים שונים באינטרנט. גולשי אינטרנט המשתמשים בפורומים, דואר אלקטרוני, צ'אטים וכדומה נוהגים ליצור לעצמם חתימה שתקל על זיהויים ותוסיף נופך אישי להודעותיהם. חתימות אלו כוללות לעיתים קרובות, לצד פרטים מזהים כגון שם וכתובת, גם ציורי ASCII. בנוסף, שימוש ב ASCII נעשה כדי ליצור אנימציות, כאשר בכל תמונה שונה, כל סימן יכול לשנות מקום או להתחלף בסימן אחר, ובכך ליצור אנימציה.

ניתן אף לשלוח יצירות אמנות ASCII באמצעות מסרון סלולרי.

==דוגמאות==

{| align=center
|-
|

 (__)
 (oo)
 \-------/\
 \ | ||
 * ||----||
 ~~ ~~
 פר
|

 \/
 \ /
 ______\____/______
 / \ / \
 / \ / \
 /\ /\
 \/ \/
 \ / \ /
 \____/ ____ \____/
 / \
 / \
 /\
 מגן דוד

|}

המילה "אי!" כתובה באותיות המילה:
 אאא אא יייייי !!!!!!!
 אא אא יייייי !!!!!!! 
 אא אאא יייי !!!!!
 אא אא אא !!!!! 
 אאאאא אא !!!
 אא אא 
 אא אא !!!!
 אא אאא !!!!

אנימציית ASCII

==ראו גם==
* אמנות מדיה חדשה
* TheDraw
*אמנות פיקסלים

==קישורים חיצוניים==

*[https://web.archive.org/web/20120220130116/http://patorjk.com/software/taag/#p=display&f=Graffiti&t=Type%20Something%20 ASCII Text Generator]
* [http://www.network-science.de/ascii/ יצירת ציור ASCII על ידי טקסט ובחירת גופן]
* [http://www.glassgiant.com/ascii/ יצירת ציור ASCII על ידי תמונה]
* [https://web.archive.org/web/20091028013825/http://www.geocities.com/SoHo/7373/ גלריית אמנות ה ASCII של ג'ואן סטארק]
	

קטגוריה:אמנות חזותית
קטגוריה:גרפיקה ממוחשבת
קטגוריה:טכניקות אמנותיות
קטגוריה:מערכות BBS
חקר ההפרטה

חקר ההפרטה הוא תחום מחקר נרחב העוסק בהשפעות ההפרטה המדינית בעיצוב החברה והמדינה המודרניות. חקר הנושא קודם באופן משמעותי בעקבות התרחבות תופעת הפרטה בשנות ה-80 של המאה ה-20, תקופה בה הפך השימוש במונח לנפוץ.

באופן יחסי לתחומי מחקר אחרים, חקר ההפרטה מושפע ביותר מעמדת החוקר.

רוב מפרסמי הספרות המקצועית בנושא תומכי ההפרטה, בהשפעת הנטייה הכללית של חקר הכלכלה לעבר צמצום מעורבות הממשלה במשק ואימוץ נקודת מבט המעמידה את הרווחיות הכלכלית ככוח מרכזי בתחום זה. הכרעה ערכית זו הביאה לגישה כללית הרואה בהפרטה אמצעי להבראת המשק.

מכון אדם סמית בלונדון הוא מכון המחקר המפורסם ביותר בתחום ומצדד בהפרטה. בין החוקרים המפורסמים התומכים בהפרטה מצויים פיירי, באטלר, סאבאס, פול ופורסיית. מכונים חשובים נוספים התומכים בהפרטה הן The Institute For Saskatchwan Enterprise בקנדה, Reason Foundation, The Heritage Foundation ו- National Center For Policy Analysis בארצות הברית.

קיימת ספרות מקצועית דלה של מתנגדי ההפרטה. דוגמה לספרות כזו היא אסופת המאמרים המפורסמת "הפרטה?", בה מובעת עמדת האיגודים המקצועיים באנגליה בנושא.

למרות העיסוק הנרחב בתחום לא גובשה הגדרה מלאה ומוסכמת של הפרטה מדינית, בשל תפוצתה הרחבה של מגמה זו, והגיוון הרב בה עקב כך. חקר הכלכלה מאופיין, אם כך, בגיוון ובאי-בהירות ביחס למהותה של ההפרטה.

חוקרים מפורסמים שעסקו בגיבוש תאוריה כוללת הם החוקר השוודי לונדקוויסט, שמביע במאמריו את הקושי בהגדרה אך מציע הגדרה שכזו ושיטות סיווג של הפרטות שונות, והחוקר הבריטי דנליווי, המנתח את תהליך ההפרטה במובנו ההיסטורי ומשווה גישות שונות בהתייחסות להפרטה.

רוב הספרות בתחום עוסקת בחקר מקרה מסוים של הפרטה (לדוגמה: בדיקת הפרטת התחבורה הציבורית על ידי רות; בדיקת הפרטת החינוך על ידי לוין), או בהתהליכי הפרטה במדינה מסוימת (לדוגמה: בדיקת ההפרטה בטורקיה על ידי בילגיק; בדיקת ההפרטה באוסטרליה על ידי לינדסי).

עיסוק נוסף של חקר ההפרטה הוא בניסיון להתוות דרכים מעשיות להפרטה, ויצירת ספרות עזר למעוניינים בביצועה.

קטגוריה:הפרטה
בריזה

A - בריזת ים, B- בריזת יבשה
בְּרִיזָה (רוח ים) היא רוח מקומית, המתפתחת במהלך שעות היממה עקב סירקולציה תרמית הנוצרת כתוצאה מהפרשי טמפרטורה בין הים והיבשה.

==בריזת ים==
במהלך שעות היום, היבשה מתחממת בקצב מהיר בהרבה מהים, בגלל קיבול החום הסגולי הנמוך של היבשה לעומת קיבול החום הסגולי הגבוה של הים. 
עקב כך האוויר הסמוך ליבשה מתחמם, מה שגורם לצפיפות נמוכה של עמודת האוויר מעל היבשה. בישראל טמפרטורת מי הים התיכון בחודשי הקיץ היא 30-28 מעלות צלזיוס, ואילו הפרשי הטמפרטורות בין היום ללילה ביבשה גדולים יותר.
בגלל אפקט זה, תיווצר רמה ברומטרית ברום מעל היבשה שתגרום נשיבת רוח לכיוון השקע הברומטרי ברום מעל הים,
הרוח הנושבת ברום לכיוון הים תיצור רמה בפני הים ושקע בפני היבשה וכך תיווצר סירקולציה של הרוח.
האוויר הנושב מכיוון הים מביא מולקולות מים שהתאדו מהים ליבשה.
על פני השטח תורגש רוח קרה ולחה המגיעה מכיוון הים.

לרוב, "בריזה" סתם, היא כינוי לבריזת ים ("רוח ים" בעברית).

==בריזת יבשה==
תהליך הפוך מתרחש בשעות הלילה, עקב קירור מהיר של היבשה, מפאת קיבול החום הסגולי הנמוך של היבשה לעומת קיבול החום הסגולי הגבוה של הים.
בפני השטח תורגש רוח קרה ויבשה הנושבת מכיוון היבשה לכיוון הים.

==ראו גם==
* מטאורולוגיה - מונחים

==קישורים חיצוניים==

* 

קטגוריה:רוחות

de:Seewind
פצצת נייטרון

פצצת נייטרון היא פצצה גרעינית אשר גורמת בעת התפוצצותה להקרנת כמות רבה של נייטרונים ופיזורם בסביבתה הקרובה. הפצצה היא בעלת כוח הדף קטן בהרבה מזה של פצצת אטום רגילה, מפיקה גל חום חלש יחסית, ופולטת כמות זעומה יחסית של נשורת רדיואקטיבית. הנזק העיקרי של הפצצה הוא תוצאה של קרינת הנייטרונים הנפלטת ממנה, קרינה שהיא קטלנית לבני אדם, לבעלי חיים ולצומח, אך אינה פוגעת ברוב החפצים הדוממים. לכן נהוג לחשוב כי ניתן להשתמש בפצצה זו בתוך ערים עם נזק מועט לבניינים, אך בה בשעה להשמיד רבים מיושביהן.

עקרון הפעולה של פצצת הנייטרון דומה מאוד לזה של פצצה גרעינית רגילה. בתהליך של ביקוע גרעיני נפלטים מכל אטום שמתבקע נייטרונים ברמות אנרגיה גבוהות מאוד. בפצצת אטום, כולאים את חלקיקי הנייטרון בתוך הפצצה כך שהאנרגיה שלהם הופכת לאנרגיה קינטית המתבטאת כגל הדף וחום עצום. בפצצת הנייטרון מניחים בשלב מסוים לרוב הנייטרונים להיפלט בצורת קרינה.

בניגוד לקרינת אלפא ובטא, ובדומה לקרינת גמא, לנייטרונים אין מטען חשמלי, ולכן הם אינם מייננים באופן רציף לאורך המסלול שלהם. מצד שני, בניגוד לקרינת גמא, הנייטרונים גם לא מתפזרים על אלקטרונים, התופסים את רוב הנפח של החומר. אינטראקציה בין נייטרונים מהירים לחומר מתרחשת בעיקר כפיזורים אלסטיים על גרעין האטום, התופס נפח קטן מאוד מהחומר. תכונות אלו גורמת לכך שנייטרונים עוברים יחסית בחופשיות דרך רוב החומרים, (מלבד חומרים עשירים במימן כגון מים ופלסטיק). כאשר נייטרון מתפזר על גרעין של אטום, הוא מעביר אליו מספיק אנרגיה כדי לגרום ליינון, ועל כן קרינת נייטרונים היא קרינה מייננת קטלנית בעלת טווח ארוך וכושר חדירה גדול. קרינת נייטרונים יכולה לעבור בקלות שריון עבה, כמו זה של טנק לדוגמה, ולהשמיד את כל יושביו. 

לאחר שהנייטרונים התנגשו מספר פעמים בחומר, רמת האנרגיה שלהם קטנה. בשלב זה הם מסוגלים לפגוע בגרעין אטום ולהיבלע על ידו. תכונה זו של נייטרונים באנרגיה נמוכה עשויה להפוך מתכות שונות לרדיואקטיביות בעצמן. התוצאה היא שגופי מתכת (ובין השאר - רק"מ) שספגו קרינת נייטרונים יישארו רדיואקטיביים ברמה קטלנית במשך מספר ימים לאחר הפעלת הפצצה. עקב השפעותיה נחשבת פצצת נייטרון לנשק גרעיני טקטי מצוין כנגד ריכוזי שריון וצבא.

==ראו גם==

* פצצת ביקוע גרעיני המכונה "פצצת אטום".
* פצצת מימן
* פצצה אלקטרומגנטית
* נשק גרעיני
* סמואל כהן

==קישורים חיצוניים==
* 

ניטרון
קטגוריה:נשק גרעיני
קטגוריה:ארצות הברית: המצאות

de:Kernwaffentechnik#Neutronenwaffe
כתב ראי

כתב ראי על אמבולנס
כתב ראי הוא צורת כתיבה, שבה, כאשר מתבוננים דרך מראה, אפשר לקרוא באופן טבעי ורגיל את ההשתקפות של הכתוב, כלומר הטקסט המוצג הוא תמונת ראי של הטקסט הנקרא. 

המפורסם בין כותבי כתב הראי היה לאונרדו דה וינצ'י, שהיה שווה ידיים אבל כתב ביד שמאל, וכתב ברשימותיו את האותיות הלטיניות מימין לשמאל ובאופן מהופך, למשל את האות C כתב כך: Ɔ.

על אמבולנסים מופיעה לפעמים AMBULANCE בכתב ראי, כדי שנהגים יוכלו לקרוא אותה ממראת הצד של הרכב שלהם.

כתיבה בכתב ראי מופיעה לפעמים אצל ילדים צעירים הלומדים לכתוב. כתיבת ראי יכולה להופיע גם בסוגים מסוימים של דיסגרפיה.

== גלריה ==
<gallery>
3alrevès.gif|הספרה 3 כתובה בכתב ראי, יכולה גם לדמות את צורתה הקטנה של האות היוונית אפסילון
Policia Porto Peugeot photo-004.JPG|המילה Policia כתובה על מכונית משטרה בכתב ראי
</gallery>
==בספרות עברית==
תמר, גיבורת ספרו של דויד גרוסמן "מישהו לרוץ אתו", משתמשת בכתב ראי כאשר היא רוצה לכתוב משהו שהוריה לא יקראו.

==ראו גם==
* בוסטרופידון
* כתב
* שפה

==קישורים חיצוניים==

* [http://davidson.weizmann.ac.il/online/askexpert/life_sci/מדוע ילדים כותבים בכתב ראי%3F מדוע ילדים כותבים בכתב ראי], באתר מכון ויצמן
* אילנה מודלינגר, [http://techedu.huji.ac.il/writing/writing7.html כתב ראי], באתר תומך למידה של האוניברסיטה העברית

קטגוריה:מראות

קטגוריה:כתב
חמת חלילים

נגן חמת חלילים בתלבושת סקוטית מסורתית
תזמורת חמת חלילים מבית לחם מנגנת ברחובות העיר בחגיגות חג המולד
חֵמֶת חֲלִילִים (Bagpipe) היא כלי נשיפה עתיק העשוי שק עור, מספר "חלילים" וצינור. מקורה של חמת החלילים בפרס העתיקה. העדויות ראשונות לחמת החלילים הן מהמאה ה־10 לפני הספירה. חמת החלילים המודרנית התפתחה כ־2,000 שנה לאחר חמת החלילים העתיקה. ה"חלילים" של הכלי מפיקים את הצליל באמצעות "לשונית כפולה" (Double reed) המורכבת משתי פיסות קנה, בדומה לאבוב (קיימות גם לשוניות סינתטיות). השק ניתן לניפוח על ידי נשיפה בצינור או על ידי שימוש במפוח ודרך החלילים מופק הצליל.

הצלילי מופק על ידי לחיצה על השק המנופח ש"נושף" בחלילים. היתרון בשיטת הנגינה הזאת היא שהנעימה אינה מוגבלת בעוצמת הנשיפה של הנגן.

בדרך כלל, משמש חליל אחד (אך לפעמים גם יותר) לנגינת הנעימה, כלומר, ניתן לשנות את גובה צלילו על ידי שסתומים, והחלילים אחרים הם בעלי גובה צליל קבוע אך שונה זה מזה היוצרים ביחד הרמוניה.

פירוש המילה חמת הוא שק עור או נאד.

שורשיה של חמת החלילים עתיקים ומשערים כי מוצאה ממרכז אסיה או במזרח התיכון. התלמוד מתאר כלי נגינה בשם מגריפה שהיה בבית המקדש: , תיאור המתאים לכאורה לחמת חלילים.

חמת החלילים המודרנית המוכרת היום התפתחה באירלנד ובסקוטלנד, וקיימות לה מקבילות בארצות רבות, כגון ה־gaita הספרדית וה־sackpipa השוודית. חמת החלילים המוכרת ביותר היא חמת החלילים הגדולה של הרמות (Great Highland Bagpipe - GHB) וחמת החלילים האירית (Uilleann Pipes).

==חמת חלילים סקוטית==
Hümmelchen מודרני
חמת החלילים הסקוטית מורכבת משק עור, צינור נשיפה (Blowpipe), חליל (Chanter) ושלושה חלילי ליווי (Drones). אחד מחלילי הליווי הוא בס, המנגן שתי אוקטבות מתחת לתו לה (A) הנמוך של החליל הראשי, ושני חלילי טנור המנגנים אוקטבה אחת מתחת לתו לה (A) הנמוך של הראשי. בעבר היה רק חליל טנור אחד, אך בסביבות המאה ה־18 נוסף לו חליל שני. כיוון הצליל של חלילי הליווי נעשה גם בעזרת כיוון הגומיה שעל הלשונית (כיוון גס) וגם בעזרת הארכה או קיצור של החלילים עצמם (כיוון עדין).

התו לה (A) הוא יחסי, ולרוב מכוון בסביבות 450–460 הרץ (לעומת ה־לה הסטנדרטי שמכוון ל־440 הרץ). חמת החלילים הסקוטית מסוגלת להפיק תשעה תווים - מסול (G) נמוך עד לה (A) גבוה.

להקות המנגנות חמת חלילים סקוטית קיימות במדינות רבות ומרוחקות כמו ארצות הברית, נפאל, טורקיה, יפן, אוסטרליה, ירדן ואף ברשות הפלסטינית. גם בישראל קיימת להקת חמת חלילים בשם "The Israel Pipes&Drum".

==חמת חלילים אירית==
חמת החלילים האירית (Uilleann Pipes) שונה מעט מהסקוטית. את תפקיד צינור הנשיפה מחליף מפוח (Bellows), לכלי יש שלושה חלילי ליווי (טנור, בריטון ובס), ושלושה וסתים (Regulators) הנותנים אפשרות ליצירת "אקורדים", מעין ליווי לנגינה. שינוי חשוב נוסף הוא ביכולת לעצור את נגינת החליל הראשי ובכך ליצור סטקטו.

חמת החלילים האירית התפתחה במאה ה־18. היא מכוונת בדרך כלל לתו רה (D), ומגיעה לשתי אוקטבות ויותר.

==ראו גם==
* חליל אירי
* חלילית אירית

==קישורים חיצוניים==

* 

==הערות שוליים==

קטגוריה:כלי נשיפה מעץ
קטגוריה:כלי נגינה עתיקים
שמן שיזוף

אישה מתיזה קרם הגנה
סוגי קרני השמש
שמן שיזוף הוא תמיסה אשר מורחים על העור כדי להשיג שיזוף ולמנוע את התייבשות העור.

בצורתו הקדומה היה זה שמן זית מזוקק שעליו הוסיפו טיפות יוד. מאוחר יותר החלו משתמשים גם בשמן אגוז הקוקוס. בישראל היה נפוץ בעבר שמן שיזוף אגוזים.

כיום, כאשר ידוע ששיזוף פוגע בעור, מייצרים קרמים להגנה מפני קרינת השמש, המכילים מקדמי הגנה שמפחיתים את הפגיעה בתאי העור על ידי הקרניים האולטרה סגולות המגיעות מהשמש.

== שמן שיזוף ==
מוצר קוסמטי שפותח במקור כדי להוסיף צבע ובכך ליצור מראה גוף שזוף.
שמן שיזוף פועל על ידי משיכה ומיקוד של קרני השמש האולטרא סגולות לפני העור. כאשר קרני האולטרא סגול חודרות לעור, הן מאיצות את ייצור המלנין של המלנוציטים. ככל שנוכחות מלנין גדולה יותר בעור, העור יראה כהה יותר. חומרים המכילים שמן שיזוף, מסייעים לאדם להשתזף מהר יותר עם פחות זמן בשמש.

== חומרים ==
=== ברונזרים ===
שמני שיזוף מאיצים את תהליך השיזוף במספר דרכים. הברונזר הנפוץ והיעיל ביותר הוא DHA (Dihydroxyaceton) (אנ') - סוכר חסר צבע המגיב כימית עם חומצות האמינו הטבעיות בשכבה החיצונית של העור. התגובה הכימית מייצרת את אפקט צבע הברונזה, שמתפוגג כעבור שבוע, כאשר שכבת תאי העור המושפעת מתה ומתקלפת באופן טבעי.

=== חומרי לחות ===
ויטמין E, גליצרין. מסייעים בהגנת העור על ידי שמירה על לחות, או על ידי שאיבת לחות מהאוויר כדי להעניק לחות לעור.

== בטיחות שימוש ==
אף על פי שיותר ויותר שמני שיזוף מוסיפים להרכב שלהם SPF, רובם עדיין אינם מספקים מחסום מספיק מפני ההשפעות המזיקות של קרני האולטרא סגול, במיוחד ה-UVB.

קרינת UV פוגעת בתאי העור, ועלולה לשנות את מבנה התא. בסופו של דבר, עלולות ליצור תא סרטני, שעלול להוביל לסרטן העור.

== ראו גם ==
* קרם הגנה
* מיטת שיזוף

== קישורים חיצוניים ==

* [https://www.health.gov.il/Subjects/KHealth/Pages/melanoma.aspx העור שלך מגן עליך], באתר משרד הבריאות

קטגוריה:קוסמטיקה
קידה

כדורגלניות נבחרת יפן קדות בפני הקהל לאות תודה]]
הודי]]

קידה היא תנועת גוף של כפיפה מן המותן המציינת מחווה של הכנעה וכבוד כלפי הזולת. הקידה נפוצה מאוד בתרבויות מזרח אסיאתיות, אך קיימת גם כמחוות כבוד לבני האצולה באירופה ובמקומות אחרים. לעיתים קידה מסתכמת בהורדת הראש ולא בהנעת כל פלג הגוף העליון. 

הקידה נפוצה בתרבות היפנית, הקוריאנית ובתרבות הסינית, שם קדים איש לרעהו בהזדמנויות שונות, כמו בפגישה ראשונה, הבעת תודה ופרידה לשלום.

בלשון המקרא והתלמוד, משמש הביטוי קידה להשתחווּת עד שהפנים נוגעות בקרקע.

== השתחוויה ==
בסיום הצגות תיאטרון ואופרה נהוג שצוות השחקנים יוצא לקדמת הבמה וקד קידה לקהל, המלווה את הקידה במחיאת כפיים. בהופעות הכוללות תזמורת משתחווה גם המנצח ולעיתים גם נגנים ראשיים. לעיתים מוזמנים חברים נוספים בהפקה לקידה, כגון המחזאי או הבמאי.

==קישורים חיצוניים==

== הערות שוליים ==

קטגוריה:מחוות גופניות
קטגוריה:יפן: תרבות
ארמון חול

ארמון חול קלאסי עשוי מזקיפי חול
פיסול אמנותי בחול
פיסול בחול המציג [[דינוזאורים מסוגי טירנוזאור וטריצרטופס]]
ארמון חול לציון 100 שנים לייסוד העיר תל אביב
ארמונות חול או טירות חול הם מבנים זעירים המעוצבים מחול הנמצא בחופי ימים, באגמים ובנהרות או בארגזי חול מלאכותיים, לרוב על ידי ילדים. חומרי הבנייה של ארמונות החול הם חול ומים, אותם קל למצוא במקומות אלו. בזמן תחרויות חול נהוג לרסס את המבנה בתרסיס מייצב כדי לשמור על שלמות המבנה עד לבואם של השופטים. מבנים מרוססים במייצב יכולים לשמור על צורתם במשך ימים רבים.

ישנן מספר דרכים לבנות ארמון מחול:
* לאסוף ערימת חול בידיים, לטפוח עליה, להדק אותה ולעצב אותה לצורה הרצויה.
* למלא דלי בחול רטוב, להפוך את הדלי על פיו ולהרימו בזהירות כדי ליצור תבנית חול של פנים הדלי.
* למלא דלי עם חול ומים כך שמפלס המים גבוה מהחול, לחפון מעט חול רטוב בידיים ולהניח לחול לטפטף דרך האצבעות כדי ליצור צורה דמוית זקיף.
* להכין ערימה של חול לח דחוס ולגלף אותה לצורה הרצויה, תחילה באצבעות ואחר בכלים עדינים יותר.

לפרקים מתקיימים פסטיבלי פיסול בחול. אף על פי שילדים בונים בדרך כלל צורה של ארמון בחול, בפסטיבלי פיסול בחול ניתן לראות פעמים רבות פסלים שאינם דמויי ארמון.

==בתרבות==
ארמון חול ממלא תפקיד משמעותי בספרה של אדית נסביט, הטירה הקסומה.

==ראו גם==
* הפסטיבל הבינלאומי לפיסול בחול

==קישורים חיצוניים==

קטגוריה:שעשועי ילדים
קטגוריה:תחביבים
קטגוריה:אמנות במרחב הציבורי
מרק קני ציפורים

קני הציפורים המשמשים כחומר גלם למרק]]
מרק קִני ציפורים הוא מאכל מזרח אסייתי מסורתי הנחשב למאכל תאווה. נפוץ בעיקר בסין ובתאילנד.

== תיאור ==
המרק עשוי מקן של סיס קיני המאכל המצוי במזרח אסיה, והבונה את קנו בקירות של מערות. סיס זה מדביק יחדיו עשב וחתיכות דגים בעזרת רוק ושיער, וכך יוצר קן שקערורי קטן במערות.

חלק מהקינים נאספים בריכוזים טבעיים של ציפורים, שאחד המפורסמים שבהם הוא המנזר בפצ'בורי שבתאילנד ויש גם בתי הארחה לציפורים שנבנו במיוחד למטרה זו. את הקִנים המשובחים, המכילים מעט חומרים זרים, מרתיחים בהרבה מים במשך שעה ואחר מגישים בקערת מרק. התבשיל הסופי רירי במידת מה נחשב במזרח למשקה המחזק את הגוף ואת הליבידו בפרט. יש הטוענים כי הוא מעורר תיאבון, לעומת אחרים המדווחים על תחושות של צרבת.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קני ציפורים
קטגוריה:המטבח הסיני
קטגוריה:מוצרים מן החי
טיפי

ציור של טיפי מאת ג'ורג קאטלין
טיפי.
טִיפִּי (משפת בני הסו - בית/מעון) הוא אוהל בצורת חרוט, עשוי עור של ביזון, אשר היו מכינים האינדיאנים בני המישורים הגדולים באמריקה הצפונית.

בניית הטיפי מתבצעת על ידי השענת 3 מוטות עץ ארוכים זה על זה ליצירת ארבעון, שאורך כל מקצוע בבסיסו כשלושה מטר. אחר כך משעינים מוטות קטנים יותר על שלושת הראשיים ליצירת חרוט. את החרוט עוטפים ביריעות עור או בד. בדרך כלל משאירים בקודקוד הטיפי פתח ביריעה (הניתן לסגירה לפי הצורך) המאפשר אוורור דרכו יוצא האוויר החם ומהווה גם ארובה אם רוצים להדליק מדורה בתוך האוהל.

בימינו, ניתן למצוא אוהלי טיפי בשמורות של אינדיאנים כאטרקציה תיירותית יותר מאשר כמקום מגורים. כמו כן, נפוצים אוהלי הטיפי בפסטיבלים עם תוכני ניו-אייג'.

אוהלי טיפי אינדיאנים מהווים דוגמה לסוג של בנייה ורנקולרית.

המונח טיפי לעיתים משמש באופן שגוי להתייחס לויגום, שהוא מבנה אינדיאני בצורת כיפה, עשוי קליפות עץ, ומשמש לרוב במחנות ציד.<ref></ref>

==קישורים חיצוניים==

* 

==הערות שוליים==

קטגוריה:אוהלים
קטגוריה:אינדיאנים
קטגוריה:האינדיאנים בארצות הברית
קרן האלפים

רביעיית קרנות מנגנת בשווייץ, על רקע הרי האלפים
רביעיית נגנים בקרן האלפים בגרמניה
קרן האלפים (בגרמנית שווייצרית: Alphorn) היא כלי נשיפה מסורתי, אופייני לאזורים הכפריים בהרי האלפים בכלל ובשווייץ בפרט. הקרן עשויה לרוב מעץ אך נמנית עם משפחת כלי הנשיפה ממתכת בשל אופן הפקת הצליל. אורכה כמה מטרים, וכמו כלי נשיפה טבעיים אחרים מ"מתכת", ניתן לנגן בה מנעד מוגבל למדי של צלילים. הקרן מפיקה באופן מובחן חלק מסדרת צלילים עיליים, ולא סולם דיאטוני (מושווה) או סולם כרומטי. לרוב לא מנגנים בכלי זה ככלי יחיד אלא בקבוצות.

הכלי הומצא במהלך המאה ה-14, ושימש בתחילה כאמצעי להעברת מסרים. עיקר השימוש בכלי היה לשם אזהרה מפני סכנות או לקריאת התושבים לתפילה בכנסייה. קולה החזק וההד שעורר בעמקים הגיע למרחקים גדולים. בהמשך הפכה הקרן גם לכלי מוזיקלי, ונכתבו עבורה מספר יצירות ותפקידים כחלק מתזמורות, בין השאר על ידי מוצרט האב.

==קישורים חיצוניים==

* 
* [https://www.youtube.com/watch?v=_Df4TgK2SuQ נגינה בביצוע של ליסה סטול]

קטגוריה:כלי נשיפה מעץ
סמובר

סמובר בעיצוב מסורתי
סמובר (ברוסית: Самовар, מילולית "מחמם עצמו") הוא כלי מתכת רוסי ומזרח אירופאי המשמש להרתחת מים. הסמובר לרוב כולל שפופרת חימום המוסקת על ידי פחמים, אם כי סמוברים מודרניים משתמשים בחשמל, וברז ממנו נמזגים המים הרותחים. הסמובר מזוהה עם תרבות התה הרוסית, ולסמוברים רבים יש תוספת בצורת טבעת מסביב לארובה המשמשת להנחת קומקום התה לחימום בזמן חימום המים.

מאז המצאת הקומקום החשמלי ירדה קרנו של הסמובר, וכיום נדיר לראות אותו בשימוש.

==קישורים חיצוניים==

* 

קטגוריה:אמצעי חימום והכנת מזון
פוטפורי

פוטפורי, בצרפתית pot-pourri, "קדירה רקובה", היא תערובת בשמים של פרחים יבשים, עלים, עשבים ותבלינים ובה: עלי דפנה, זיפן, קמומיל, ציפורן, "יערה", יסמין, לבנדר, ורד, מנתור, קורנית, סיגלית ופרח החרדל.

בתוך צנצנת מסדרים את הצמחים בשכבות ומעל כל שכבה מפזרים מלח. את השכבות לוחצים ומהדקים עד אשר סוגרים את הצנצנת. לאחר שישה שבועות של אחסון במקום אפל וקריר, מסירים את המכסה, והחדר מתמלא בניחוחות נעימים.
תמונה של פוטפורי

קטגוריה:פרפומריה
טלאצ'טלי

טבעת השער של הטלאצ'טלי, במקסיקו
טלאצ'טלי (Tlachtli) הוא משחק הכדור הנחשב לעתיק ביותר בעולם. המשחק הומצא על ידי בני אולמק כמה מאות שנים לפני הספירה, ואומץ בהמשך על ידי תרבויות אינדיאניות נוספות. 

המשחק נעשה לחלק חשוב בתרבות ובדת האצטקית ואף הוקם לכבודו מגרש משחקים מיוחד במערכת המקדשים הגדולה בטנוצ'טיטלאן (באזור מקסיקו סיטי של ימינו). ביישובים אצטקיים אחרים נמצאו שרידי מגרשים נוספים. גם לבני המאיה הייתה גרסה דומה של המשחק. 

המגרש היה מעוצב בצורת האות I (אָי, כולל הקווים העליון והתחתון) כאשר אורך הרגל היה 15 מטר, רוחבה 10 מטר וגובה הקירות הצדדיים כ-3 מטר. על כל אחד מן הקירות הייתה ממוקמת טבעת אבן אנכית במחצית הגובה. על השחקנים היה להעביר כדור עשוי גומי דרך אחת הטבעות, מבלי שהכדור יפגע ברצפה.
השחקנים יכלו להכות בכדור רק באמצעות המותניים וחגרו חגורות מיוחדות מעליהן.

לרוב, המשחק היה משוחק בין לוחמים לשבוייהם, כאשר האחרונים היו אלה אשר אמורים לנצח את אויביהם. על פי מספר עדויות, הקבוצה המנצחת הייתה מוקרבת לאלים כפרס, כחלק מטקס הקרבת קורבנות האדם. 

==קישורים חיצוניים==

* 

קטגוריה:משחקי כדור
קטגוריה:מאיה
קטגוריה:אצטקים
קטגוריה:אולמקים
קטגוריה:מסו-אמריקה
טרפן (סוס)

טרפָּן (שם מדעי: Equus ferus ferus) הוא תת-מין של סוס רמכי, נקרא גם בשם סוס הבר האירואסיאתי. 
הטרפן הופיע כבר בציורי המערות של האדם הקדמון מלפני 15,000 שנה. 
הוא לא היה גדול מפוני שטלאנדי, פרוותו הייתה אפורה, רגליו מפוספסות וחוטמו היה מגושם. הוא נתגלה על ידי הרומאים בפלישתם לספרד ובעבר היה נפוץ במקומות רבים באירופה.
הטרפן האחרון נכחד ברוסיה בשנת 1909.

מקור השם "טארפן" או "טארפני" הוא בשפות הטורקיות (קירגיזית או קזחית), ומשמעותו היא "סוס פראי". הטארפן הוגדר כ-תת מין ייחודי על ידי הבוטנאי יוהאן פרידריך גמלין בשנת 1774, כאשר נצפה בסמוך לעיר וורונז' בדרום מערב רוסיה. מקובל לתאר שני תת-מינים של טרפן: טארפן היער וטארפן הערבה, אם כי נראה שיש הבדלים קלים בלבד בין שניהם. הפרט האחרון, שמת בשבי בשנת 1909, היה בגובה 145 ס"מ באזור הכתפיים, בעל רעמה דלילה, רגליים כהות, וסימנים ייחודיים על גופו, כדוגמת פסים על גבו ועל הכתף.

==קישורים חיצוניים==

* 

קטגוריה:טקסונים שתוארו בידי פיטר בודארט
קטגוריה:בעלי חיים שתוארו ב-1785
קטגוריה:יונקים שהוכחדו בידי האדם
קטגוריה:מינים שנכחדו: סוסיים
קטגוריה:סוס
קטגוריה:אירופה: יונקים שנכחדו
עיט האסטי

עיט האסטי (שם מדעי: Harpagornis moorei) הוא מין נכחד של עיט שהתקיים באי הדרומי בניו זילנד ונכחד בתחילת המאה ה-15. עיט זה היה גדול יותר מכל עיט מודרני והוא נחשב לסוג יחידי, אף שמספר חוקרים רואים בו מין בסוג עיט קטן.

הממצא הראשון של העוף התגלה בשנת 1872 ותואר על ידי החוקר יוליוס וון האסט.

==תיאור==
משקלו של עיט האסטי זכר 9–10 ק"ג ומשקלה של נקבה 10–14 ק"ג, כ-40% יותר ממשקל ההרפיה, אחד מגדולי הדורסים כיום. מוטת כנפיו הייתה כ-2.6–3 מטר, אורך זה קצר יחסית למשקלו, אך אפשר להם לצוד ביערות. הוא ניזון ממיני עופות גדולים, חסרי יכולת תעופה כדוגמת המואה, שמשקלה עד פי 15 ממשקלו. הוא תקף את המואה במהירויות של עד 80 קמ"ש ותפס אותה באמצעות טופרי אחת מרגליו, והרג אותה באמצעות מכה לראשה או לצווארה עם טופרי רגלו השנייה. בהיעדר אוכלי נבלות או טורפים גדולים אחרים, היה עיט האסטי יכול להתקיים על הריגה של עוף גדול במשך מספר ימים.

המתיישבים הראשונים בניו זילנד (המאורים) ניזונו גם כן מעופות גדולים וחסרי כושר תעופה וצדו כמה מהם, כולל כל מיני הדינורניטיים, עד להיכחדם. עיט האסטי נכחד בסביבות המאה ה-15, ביחד עם טרפו. ייתכן שאף הוא ניצוד על ידי האדם: כעוף דורס גדול ומהיר שהתמחה בציד עופות גדולים, ייתכן שנראה כאיום על ידי המאורים.

== גלריה ==
<gallery widths="140" heights="140">
קובץ:Haastseagleattacksamoa.jpg|דגם של עיט האסטי בציד מואה
קובץ:Haast1.jpg|טפרי העיט
קובץ:Moa and eagle at Museum of New Zealand Te Papa Tongarewa-5May2009.jpg|עיט האסטי בציד מואה
קובץ:Harpagornis moorei skull.jpg|מקור מאובן
קובץ:Giant Haasts eagle.jpg|איור של עיט האסטי בציד מואה
</gallery>

==קישורים חיצוניים==

* [http://notornis.osnz.org.nz/system/files/Notornis_39_4_239.pdf Brathwaith,D.H.Notes on the weight, flying ability, habitat. and prey of Haast's eagle.]
* 

==הערות שוליים==

קטגוריה:בעלי חיים שתוארו ב-1872
קטגוריה:טקסונים שתוארו בידי יוליוס פון האסט
קטגוריה:עיטים
קטגוריה:עופות שחיו בפליסטוקן
קטגוריה:עופות שנכחדו בהולוקן
קטגוריה:עופות שהוכחדו בידי האדם
קטגוריה:בעלי חיים נכחדים מניו זילנד
קטגוריה:אוקיאניה: עופות שנכחדו
טברנון כנרתן

טברנון כנרתן (שם מדעי: Tristramella simonis) הוא דג ממשפחת האמנוניים והמין היחיד החי ששרד מהסוג טברנון. הוא חי במקווי מים מתוקים כמו אגמים ובעיקר בכנרת ונהר הירדן, בישראל וסוריה.

תת-מין שלו, טברנון חולתי (Tristramella simonis intermedia) היה אנדמי לאגם החולה ונכחד לאחר ייבושו.

==קישורים חיצוניים==

* [http://www.iucnredlist.org/search/details.php/61362/all טברנון כנרתן באתר IUCN]

== הערות שוליים ==

קטגוריה:טקסונים שתוארו בידי אלברט גינטר
קטגוריה:אמנוניים
קטגוריה:ארץ ישראל: דגי מים מתוקים
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1864
אלקה גדולה

פוחלץ של אלקה גדולה
אלקה גדולה או אלקה ענקית (שם מדעי: Alca impennis או Pinguinus impennis) הוא מין נכחד של עוף ימי חסר יכולת תעופה ודמוי-פינגווין, אשר חי בצפון האוקיינוס האטלנטי. האלקה הגדולה היטיבה לצלול בים, גופה היה הידרודינמי והיא ניזונה מדגים. בעבר נחשבה האלקה הגדולה לגדולה ביותר מהחופמאים, אך תואר זה שייך כיום למיומנקלה שהתקיים במיוקן.

== מאפיינים ==
האלקה הגדולה דומה בצורתה לפינגווין, ואורח חייה היה דומה לזה של הפינגווין. גם לאלקה הגדולה וגם לפינגווין התנוונו הכנפיים והפכו לסנפירים. היא הייתה גדולה בהרבה מכל האלקיים, הגדולה מעולם במשפחה והגיעה לגובה 75 עד 85 ס"מ ולמשקל של 5 ק"ג בקירוב.

האלקות חיו 10 חודשים בשנה בלב ים ורק הרבייה גרמה להן לעלות ליבשה. הן יכלו לנוע רק בקרקע שטוחה ולכן היו מוגבלות לאיים שאינם סלעיים ומלאי צוקים. בכל שנה הייתה הנקבה מטילה ביצה אחת ושני ההורים דגרו וטיפלו בצאצא.

האלקה הגדולה נתגלתה במאה ה-16 על ידי ז'אק קרטייה, צרפתי שניסה באותה עת לאתר את המעבר הצפון-מערבי. מיליוני אלקות חיו אז במושבות ענקיות בנות אלפי פרטים. בתחילה שימשה האלקה כמזון ליורדי הים שחמדו את בשרה. אחרי כן החלו לצוד אותה בשל נוצותיה, ובבשרה השתמשו גם לפיתיונות, עד כי האלקות חדלו לקנן בקרבת ניו פאונדלנד, שם נתגלו מקננים לראשונה. בכל העולם כולו נותרה מושבה אחת באי זעיר, 40 ק"מ מאיסלנד, אך במרץ 1830 התפרץ הר געש תת-ימי והחריב את האי. רק כמה עשרות זוגות שרדו את האסון והם הקימו מושבה באי אלדי, המרוחק רק 13 ק"מ מחופי איסלנד. משום שהאלקה הגדולה יכלה להתרבות רק במושבות גדולות יחסית, לא יכלו אותן אלקות להתרבות במקומות מבודדים כמו מפרצים נסתרים, הרחק מעינו של האדם, ועל כן בקרבת איסלנד נגזר גורלו של המין כולו להיכחד. ב-3 ביולי 1844 יצאו חוקרי טבע ללכוד את האלקות על ביציהן לשם הכנת אוספים חדשים, ומאז לא נראתה עוד אלקה גדולה.

שמו של הפינגווין בא לו משמה המדעי הקודם של האלקה הגדולה. המגלים הראשונים של הקוטב הדרומי פגשו עופות דומים לאלקה הגדולה וקראו להם פינגווינים.

==קישורים חיצוניים==

* 

== הערות שוליים ==

קטגוריה:אלקיים
קטגוריה:עופות חסרי יכולת תעופה
קטגוריה:עופות שהוכחדו בידי האדם
קטגוריה:עופות שנכחדו בהולוקן
קטגוריה:בעלי חיים שנכחדו מאז 1500
קטגוריה:אמריקה הצפונית: עופות שנכחדו
קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758
יונה נודדת

יונה נודדת (שם מדעי: Ectopistes migratorius) היא מין עוף ממשפחת היוניים שהוכחד בידי האדם מן העולם בתחילת המאה ה-20.

== מאפיינים ==
היונה הנודדת הייתה עוף חברתי בצבע אפור-כחלחל, שהיה קטן במקצת מיונת סלעים ונפוץ בהמוניו באמריקה הצפונית. להקות עצומות של יונים נודדות היו מכסות בסתיו את פני השמיים בצאתן לדרכן לאמריקה הדרומית. במאה ה-19 אמדו את מספרן בכמה מיליארדי פרטים. לעיתים מנתה להקה אחת כמיליון פרטים. הן חיו בקבוצות גדולות וכך גם עפו, ירדו לנוח וקיננו. הן היו נאספות בלהקות ענק כדי לקנן ולעיתים היו מקימות מאות קינים על עץ בודד. הנקבה הייתה מטילה ביצה אחת בכל עונה.

כיוון שהיו בקבוצות גדולות, היו היונים הנודדות מטרה נוחה לקטל. בני אדם ירו בהן, הממו אותן באלות בעודן ישנות על הענפים, וחטפו מהן את גוזליהן מקניהן. ציפורים אלו, שקודם לכן נראו בהמוניהן, נעלמו כליל בתוך 25 שנים. הלהקה האחרונה בת כרבע מיליון פרטים הושמדה ביממה אחת בתחרות ציד ב-1896. מארגני התחרות ידעו כי להקות נוספות של יונים נודדות לא ייראו עוד. מרתה, היונה הנודדת שהייתה הפרט האחרון של המין, מתה בגן החיות של סינסינטי ב-1 בספטמבר 1914.

==קישורים חיצוניים==

 
* 
* [http://www.iucnredlist.org/details/143545 יונה נודדת] באתר [http://www.iucnredlist.org/ הרשימה האדומה של IUCN]
* 

תצלום של יונה נודדת משנת [[1898]]
ביצה של היונה

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:יוניים
קטגוריה:עופות שהוכחדו בידי האדם
קטגוריה:עופות שנכחדו בהולוקן
קטגוריה:אמריקה הצפונית: עופות שנכחדו
קטגוריה:בעלי חיים שתוארו ב-1766
תחשאים

תַחֲשָׁאִים (שם מדעי: Sirenia; שם נרדף: סירנות) היא סדרת יונקים ימיים איטיים שהתפתחו מפרסתנים יבשתיים לפני יותר מ־50 מיליון שנים.

== מאפיינים ==
גופם גלילי ומאורך, ההופך צר בחלקו האחורי בדומה לכלבי ים. גפיהם הקדמיות הפכו לסנפירים וזנבם שטוח ורחב. גפיהם האחוריות נעלמו, בדומה ללווייתנאים, ומצויות רק כשרידים תחת השריר האחורי. מבנה הלסת של התחשאים התפתח עם מעט שינויים, והותאם לצורך שלהם לעלות כל מספר דקות לפני המים על מנת לנשום. לנקבות התחשאים רק שתי פטמות, בדומה לקרוביהם הרחוקים, הפילים.

התחשאים הם סדרת היונקים הימיים השלישית בגודלה אחרי הלווייתנאים והטורפים הימיים. בניגוד לטורפים הימיים, אין להם איברים אשר מאפשרים להם לעלות על פני הקרקע. בניגוד ללווייתנאים, מעדיפים התחשאים לחיות במים רדודים ומתוקים, בקרבת החופים. המינים בסדרה חיים בקבוצות קטנות או בבדידות במים רדודים בים או בשפכי נהרות. הם ניזונים מצמחים הגדלים במים.

יש הסבורים כי האגדה על בנות הים התפתחה לאחר שהאדם חזה בתחשים לראשונה.

הגדול בתחשאים הוא תחש נהרות קריבי (Trichechus manatus) שמשקלו מגיע ל־1,600 ק"ג. הקטן ביותר הוא התחש הגמדי (Trichechus bernhardi) הנדיר, שיכול להגיע למשקל של 60 ק"ג.

==מיון==
* משפחה: Anthracobunidae – נכחדה
* משפחה: פרורסטומיים (Prorastomidae) – נכחדה
* משפחה: Protosirenidae – נכחדה. בה הפרוטוסירן.
* משפחה: תחשיים (Dugongidae)
** סוג ומין יחיד: תחש המשכן (Dugong dugon) – מצוי בישראל.
** סוג ומין יחיד: פרת הים של שטלר (Hydrodamalis gigas) – נכחד.
* משפחה: תחשי הנהרות (Trichechidae)
** סוג: תחש נהרות (Trichechus)
*** מין: תחש נהרות קריבי (Trichechus manatus).
*** מין: תחש נהרות אמאזוני (Trichechus inunguis).
*** מין: תחש נהרות אפריקני (Trichchus sengalensis).
*** מין: תחש גמדי (Trichechus bernhardi) – קיומו מוטל בספק.

==קישורים חיצוניים==

* 

== הערות שוליים ==

*
קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
שור הבר

שור הבר או בקר בר הידוע גם כאורוקס (שם מדעי: Bos primigenius) הוא מין שנכחד בסוג פר. היה נפוץ בכל אירופה ובאזורים רבים באסיה ובאפריקה, ומשערים שממנו פותחו כמה מגזעי הבקר המשמשים את האדם.

אורכו של שור הבר היה כשלושה מטרים וגובהו הגיע ל-1.8 מטר. צבעו היה שחור ולאורך גבו נמתח פס לבן.

לפי הממצא הארכיאו-זואולוגי השור התקיים בתחומי ארץ ישראל עד שלהי תקופת הברזל, בידי המדע שפע ראיות על קיומו במרחב המערב אסייתי של שור הבר. בתנ"ך מוזכר הוא כבעל חיים מוכר עד תקופתו של דוד המלך, ומאוחר יותר בספרי הנביאים. במונומנטים אשורים מתואר המרדף והציד אחריו בזמן השושלות הקדומות. יוליוס קיסר ראה ותיאר אותו בגרמניה ביער הרקניה, ועד ימי הביניים לא נכחד מאירופה, על פי עדויות אחרונות שור הבר נכחד כליל מן העולם בשנת 1627 בפולין.

גודלו ועצמתו של שור הבר הרשימו את האדם מאז ימי קדם, האדם הקדמון נהג לצוד אותו כדי לאכלו והוא גם מופיע בציורי מערות, בסמל מולדובה ובסמלה של מקלנבורג.

==ניסיון השבתו לטבע==
ממשלת רוסיה ניסתה להשיבו לטבע על ידי הכלאה של ביזון אירופי עם פרה (ראה על כך בערך ביזון אירופי).

== שור הבר בארץ ישראל ==
שורי הבר חיו בארץ ישראל בתקופות קדומות, שרידיו נתגלו בכרמל,ובעמק הירדן. שרידיהם נמצאו באתרים רבים בחבל הים תיכוני לאורך עידני התקופות הפרהיסטוריות.

אולם מספר הממצאים הארכאו-זואולוגיים הולך ופוחת לאחר מכן והאחרון שבהם הוא משלהי תקופת הברזל בתל חשבון שבעבר הירדן.
שורי בר כפי שצוירו ב[[מערת לאסקו בצרפת, 17,000 שנה לפני זמננו]]

== זיהוי מקראי ==
קיימת סברה ששור הבר הוא למעשה התאו המקראי והמין המכונה היום תאו הוא בעצם המין המכונה בלשון חז"ל "כוי". כמו כן, קיימת סברה אחרת שהשור הוא הראם המקראי, שכן הוא מופיע בתקבולת עם הפר (דברים לג יז; ישעיהו לד ז; תהילים כט ו).

==ראו גם==
* בקר הבית
* בקר מצרי
* יאק הבר
* הכחדה

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1827
קטגוריה:טקסונים שתוארו בידי לודוויג הנריך בויאנוס
קטגוריה:בקר
קטגוריה:פרים פרהיסטוריים
קטגוריה:מגה-פאונה נכחדת של אירואסיה
קטגוריה:ארץ ישראל: בעלי חיים שנכחדו
קטגוריה:מאובני טקסונים שתוארו ב-1827
קטגוריה:אירופה: יונקים שנכחדו
מריתריום

מַריתְריוּם (שם מדעי: Moeritherium) הוא סוג של יונק קדום שהתקיים בתקופת האאוקן והוא נחשב כאב-קדמון לפילים של ימינו. משמעות שמו: "הבהמה של אגם קארון" המכונה אגם מוראיס.

== מאפיינים ==
יצור זה היה דומה במראהו לטפיר גדול. גובהו היה עד 70 ס"מ, אורכו ל-3 מטרים ומשקלו 235 ק"ג. הייתה לו גולגולת רחבה עם שיניים חזקות וניבים גדולים והיה לו חדק קצר מאוד. הוא היה יצור איטי שבילה את רוב זמנו בשחייה ורעייה לצד המים וייתכן שאף בתוכם.

מאובניו של היצור נמצאו בצפון אפריקה באזור שבין מצרים לאלג'יריה.

== בתרבות ==
יונק קדום זה הופיע בסדרה ללכת עם חיות.

== גלריה ==
<gallery widths="155px" heights="145px" perrow="5">
קובץ:Moeritherium.jpg|איור של זוג פרטי מריתריומים
קובץ:Moeritherium lyonsi skull.JPG|גולגולת מריתריום
קובץ:Moeritherium model - Cleveland Museum of Natural History - 2014-12-26 (20699929340).jpg|מודל של מריתריום
</gallery>

== ראו גם ==
* גומפותריום
* פלאומסטודון

==קישורים חיצוניים==

* 

קטגוריה:בעלי חיים שתוארו ב-1901
קטגוריה:טקסונים שתוארו בידי צ'ארלס ויליאם אנדרוס
קטגוריה:פילאים פרהיסטוריים
קטגוריה:מגה-פאונה של הפלאוגן באפריקה
קטגוריה:יונקים שחיו באאוקן באפריקה
קטגוריה:מאובני טקסונים שתוארו ב-1901
פלאומסטודון

פַּלֵאוֹמָסטוֹדוֹן (שם מדעי: Palaeomastodon; מילולית: "מסטודון עתיק") הוא הסוג היחיד הידוע במשפחת הפלאומסטודונטיים. יצור זה הפלאומסטודון חי באפריקה בתקופות האוליגוקן והאאוקן לפני כ-35 מיליון שנה והתפתח כחלק מהתפתחות שושלת מיני הפילאים, והיה מאבות הפילים של ימינו. הוא עצמו התפתח מהמריתריום שחי לפני 60 מיליון שנה. 

יצור זה הגיע לגובה של 2.2 מ' ושקל מעל 2.5 טונות והוא היה בעל ראש מוארך בעל חותכות גדולות דמויות חטים וכנראה שהיה לו חדק קצר ששימש לליקוט מזון. צורת חייו דומה לצורת חייו של ההיפופוטם של ימינו אשר צולל במים רדודים כאשר ראשו נשאר מעל המים וכן הוא התהלך על אדמות ביצה. 

==קישורים חיצוניים==

קטגוריה:בעלי חיים שתוארו ב-1901
קטגוריה:טקסונים שתוארו בידי צ'ארלס ויליאם אנדרוס
קטגוריה:פילאים פרהיסטוריים
קטגוריה:מגה-פאונה של הפלאוגן באפריקה
קטגוריה:יונקים שחיו באאוקן באפריקה
קטגוריה:יונקים שחיו באוליגוקן באפריקה
קטגוריה:מאובני טקסונים שתוארו ב-1901
גומפותריום

השוואת שני מודלים של גומפותריום לאדם
גומפותריום (שם מדעי: Gomphotherium; משמעות שמו: "בהמה מרותכת". בעבר היה ידוע גם בשמות טרילופודון וטטרבולודון) הוא סוג יונק בן לסדרת הפילאים, אשר חי בתקופת המיוקן. מאבות הפילים של ימינו. התפתח מיצור קדום יותר הקרוי מריתריום.

מאובניו נמצאו באירופה (צרפת, גרמניה, אוסטריה), צפון אמריקה (קנזס), אסיה (פקיסטן) ואפריקה (קניה). הוא הגיע לגובה 3.17 מטר ולמשקל של 6.7-7.4 טונות. בניגוד לפיל המודרני, היו לו ארבעה חטים - שני חטים דמויי את חפירה על הלסת התחתונה, ושני חטים על הלסת העליונה - שהיו מצופים באמייל, בניגוד לפילים בני זמננו. נראה שהחטים התחתונים שימשו אותו כדי לאסוף צמחי מים בביצות בהן חי.

==קישורים חיצוניים==

קטגוריה:בעלי חיים שתוארו ב-1837
קטגוריה:טקסונים שתוארו בידי הרמן בורמייסטר
קטגוריה:גומפותריומיים
קטגוריה:מגה-פאונה של הנאוגן באירואסיה
קטגוריה:מגה-פאונה של הנאוגן באפריקה
קטגוריה:יונקים שחיו במיוקן באירופה
קטגוריה:יונקים שחיו במיוקן באסיה
קטגוריה:יונקים שחיו במיוקן באפריקה
קטגוריה:מאובני טקסונים שתוארו ב-1837
מסטודון

השוואה בין מסטודון לאדם
מַסְטוֹדוֹן (שם מדעי: Mammut; ידוע בעיקר בשם "Mastodon": מיוונית: מסטוס - חזה, אודונטס - שיניים) הוא סוג יונק נכחד ממשפחת הממוטיים שבסדרת הפילאים שחי מסוף תקופת המיוקן עד להכחדת המינים האחרונים בסוף הפליסטוקן. מאובנים רבים של מסטודונים נמצאו ברחבי העולם. המין הצעיר והידוע ביותר הוא Mammut americanum, שניצוד בידי הפלאו-אינדיאנים בצפון אמריקה ונכחד בסוף תקופת הקרח האחרונה.

המסטודון היה דומה לפילים המודרניים ולממותה, אך היה פרימיטיבי יותר וגופו היה מכוסה פרווה. שיניו היו גדולות וקשיחות אך נראה שהוא לא היה יכול לעכל עשב, דבר שצימצם את תחומי מחייתו. מבנה אוזניו דמה לאלה של פיל אסייתי והוא היה נמוך מעט מהפילים. עם זאת הוא עדיין הגיע לגובה של מעל 3 מטר וחלק מהמינים הגיעו למשקל 11 טון.

==בתרבות==
*המסטודון הוא המאובן הלאומי של מישיגן.
*הלהקה האמריקאית מסטודון קרויה על שמו.
*בספרו של ז'ול ורן: מסע אל בטן האדמה מוזכר עדר מסטודונים.
*אחת הדמויות בסדרה מייטי מורפין פאוור ריינג'רס הוא מסטודון אמריקאי
*באחד מפרקי הסדרה דינוזאורים נראה מסטודון.
*בקתדרלת סטפנוס הקדוש באוסטריה מוצג במגדל הצפוני שער הקרוי "שער הענק" ("ריזנטור" או "Riesentor"), בשל עצם של מסטודון שהייתה תלויה מעליה בעבר.
*מסטודון נראה בסרט מ-1992 "Doctor Mordrid".
*המסטודון נראה בסדרת ה-BBC: העולם החדש הפראי, במפלצות שפגשנו ובענקי עידן הקרח.
*המסטודון הופיע במספר משחקי מחשב: עולם היורה: המשחק, Jurassic Park Builder ו-Zoo Tycoon 2, בחלק על החיות הנכחדות.

== גלריה ==
<gallery widths="200px" heights="150px">
קובץ:Mastodon mother & child.jpg|שלד של אם וגור מהמין Mammut pacificus
קובץ:Nova Scotia DSC 0996 (2224714562).jpg|פסל מסטודון בנובה סקוטיה
קובץ:Em - Mammut americanum - 3.jpg|מסטודון במוזיאון להיסטוריה של הטבע
קובץ:Mastodon color.jpg|איור מ-1920 של מסטודון
קובץ:Mammut americanum Sergiodlarosa.jpg|שחזור של מסטודון
</gallery>

==קישורים חיצוניים==

* 

קטגוריה:בעלי חיים שתוארו ב-1799
קטגוריה:טקסונים שתוארו בידי יוהאן פרידריך בלומנבך
קטגוריה:ממוטיים
קטגוריה:יונקים שחיו בנאוגן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:מגה-פאונה של הפליסטוקן באמריקה הצפונית
קטגוריה:מגה-פאונה של הפליסטוקן באירואסיה
קטגוריה:מאובני טקסונים שתוארו ב-1799
bg:Мастодон
uk:Мастодонти
סטגודון

סטֵגוֹדוֹן (שם מדעי: Stegodon; מילולית: "שן מקורה") הוא סוג במשפחה הנכחדת סטגודוניים, מסדרת בעלי חדק. הסטגודון חיו באזורים נרחבים של אסיה וגם ארץ ישראל במהלך תקופות המיוקן והפליסטוקן. כמה מינים בסוג זה נמנו עם הגדולים שבבעלי החדק; גובה כתפיהם של פרטים בוגרים מהם הגיעו עד לגובה של כארבעה מטרים ואורכם הגיע לכשמונה מטרים, וזאת מבלי למנות את אורך חטיהם, אשר היו באורך של כשלושה מטרים. משקלם הגיע ל-12.5–14.5 טון.

בעבר סברו כי הסטגודון הוא מאבותיהם של הפילים ושל הממותות, אולם כיום מאמינים כי אין בנמצא בעלי חיים שהם צאצאי סוג זה.

דגם של שני סטגודונים
==קישורים חיצוניים==

קטגוריה:בעלי חיים שתוארו ב-1847
קטגוריה:טקסונים שתוארו בידי יו פלקונר
קטגוריה:סטגודוניים
קטגוריה:מגה-פאונה של הפליסטוקן באירואסיה
קטגוריה:יונקים שחיו בנאוגן באסיה
קטגוריה:יונקים שחיו בפליסטוקן באסיה
קטגוריה:מאובני טקסונים שתוארו ב-1847